ddrg/super_eurlex huggingface dataset:
Udtalelse om Kommissionens udkast til Raadets afgoerelse om aendring af Raadets afgoerelse 91/115/EOEF om nedsaettelse af et udvalg for penge-, kreditmarkeds- og betalingsbalancestatistik (94/C 397/19)

Raadet for Den Europaeiske Union besluttede den 18. december 1994 under henvisning til EF-traktatens artikel 198 at anmode om Det OEkonomiske og Sociale Udvalgs udtalelse om det ovennaevnte emne

Det forberedende arbejde henvistes til Sektionen for OEkonomiske, Finansielle og Monetaere Spoergsmaal, som udpegede R. Donovan til ordfoerer. Sektionen vedtog sin udtalelse den 6. december 1994.

Det OEkonomiske og Sociale Udvalg vedtog paa sin 321. plenarforsamling af 21. december 1994 enstemmigt foelgende udtalelse.

1. De af Kommissionen foreslaaede aendringer til Raadets afgoerelse af 25. februar 1991 tager sigte paa optagelse af nye medlemmer i Udvalget for Penge-, Kreditmarkeds- og Betalingsbalancestatistik efter oprettelsen af Det Europaeiske Monetaere Institut den 1. januar 1994.

2. Da de foreslaaede aendringer i al vaesentlighed er af formel art, kan Det OEkonomiske og Sociale Udvalg godkende udkastet til Raadets afgoerelse.

Bruxelles, den 21. december 1994.

Carlos FERRER

Formand for

Det OEkonomiske og Sociale Udvalg
Udtalelse om Kommissionens forslag til Raadets direktiv om aendring af Raadets direktiv 64/433/EOEF om sundhedsmaessige betingelser for produktion og afsaetning af fersk koed () (94/C 397/08)

Raadet besluttede den 13. september 1994 under henvisning til EOEF-Traktatens artikel 43 og 198 at anmode om Det OEkonomiske og Sociale Udvalgs udtalelse om det ovennaevnte emne.

Det OEkonomiske og Sociale Udvalg besluttede at overdrage det forberedende arbejde til Johannes M. Jaschick som hovedordfoerer.

Det OEkonomiske og Sociale Udvalg vedtog paa sin 320. plenarforsamling (moedet den 23. november 1994) med et flertal af stemmer for og 2 hverken for eller imod foelgende udtalelse.

INDLEDNING

Med forslaget til Raadets direktiv om aendring af Raadets direktiv 64/433/EOEF om sundhedsmaessige betingelser for produktion og afsaetning af fersk koed (KOM(94) 315 endelig udg.) vil Kommissionen forenkle bestemmelserne for virksomheder med en mindre kapacitet.

I dette oejemed foreslaas:

- nye bestemmelser vedroerende handelsdokumenterne,

- en forhoejelse af produktionslofterne,

- en udvidelse af afsaetningsradius samt

- en hensyntagen til saesonmaessige og regionale forhold.

1. Generelle bemaerkninger

1.1. Med forbehold af nedenstaaende bemaerkninger godkender OESU Kommissionens forslag, der naermer sig maalet, nemlig at bevare de regionale bedriftsstrukturer. OESU insisterer paa, at de planlagte foranstaltninger ikke maa mindske beskyttelsen af forbrugernes sundhed.

2. Saerlige bemaerkninger

2.1.

Artikel 3, stk. 1, litra A f, nr. ii

Formuleringen »handelsdokument, hvis udformning er godkendt af embedsdyrlaegen« er uklar. Den boer erstattes af foelgende tekst: »handelsdokument, som indeholder alle de oplysninger, embedsdyrlaegen kraever.«

2.2.

Artikel 4, litra A

OESU billiger, at man for at bevare de regionale bedriftsstrukturer forhoejer slagteloftet fra 12 storkreaturenheder til 20 storkreaturer pr. uge eller fra 600 til 2.000 pr. aar.

2.3.

Artikel 4, litra A, nr. 3

OESU goer opmaerksom paa, at hygiejnestandarden maa opretholdes, hvis det hidtidige nr. 3 falder vaek, og der gives mulighed for at yde dispensation.

2.4.

Artikel 4, litra A, nr. 4

OESU billiger, at bestemmelsen om kun at tillade afsaetning lokalt er udgaaet.

2.4.1. For at beskytte forbrugernes sundhed maa transport af koed foregaa under hygiejniske forhold i henhold til kapitel 15 i bilag I. Udtrykket »tilfredsstillende« boer udgaa.

2.5.

Artikel 4, litra A

OESU godkender udtrykkeligt muligheden for en saesonmaessig forhoejelse af produktionslofterne. I overensstemmelse med subsidiaritetsprincippet tager Kommissionen hoejde for regional skik og brug med en saadan saerlig bestemmelse.

2.6.

Bilag 1, kapitel II, punkt 14, litra c), nr. 1)

OESU minder om, at dette kraever de tilsynsfoerende myndigheders tilladelse.

Bruxelles, den 23. november 1994.

Carlos FERRER

Formand for

Det OEkonomiske og Sociale Udvalg

() EFT nr. C 224 af 12. 8. 1994, s. 15.
Udtalelse om Kommissionens forslag til Rådets direktiv om ændring af Rådets direktiv 79/373/EØF om handel med foderblandinger (95/C 102/05)

Rådet besluttede den 13. september 1994 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Kenneth J. Gardner til ordfører. Sektionen vedtog sin udtalelse den 10. januar 1995.

Det Økonomiske og Sociale Udvalg vedtog på sin 322. plenarforsamling af 25. og 26. januar 1995, mødet den 25. januar 1995, uden stemmer imod og 1 stemme hverken for eller imod, følgende udtalelse.

1. Generelle bemærkninger

Det foreliggende forslag indeholder en række ændringer (hovedsagelig af terminologisk karakter), som følger af KOM(94) 313 om omsætning af fodermidler. ØSU godkender forslaget med forbehold af nedenstående bemærkninger.

2. Detaljerede bemærkninger

2.1.

Artikel 1

2.1. I artikel 1, stk. 4 b) defineres fodermidler som »som kan indeholde tilsætningsstoffer«. Kommissionen burde overveje at føje dette sætningsled til artikel 1, stk. 3, eftersom det er tilladt at anvende forskellige tilsætningsstoffer i foderblandinger.

2.2.

Artikel 1.11

Kommissionen benytter den standardterminologi for mærkningssprogbrug, der anvendes i andre tekster, især i mærkningsdirektivet 79/112/EØF. Dette har imidlertid givet anledning til en hel del vanskeligheder, herunder henvisninger til Domstolen.

2.2.1. For det foreliggende forslag foreslår sektionen derfor følgende ordlyd:

»Med henblik på handel inden for EF skal angivelserne på emballager, beholdere og etiketter, som er fastgjort derpå, anføres såvel på foderstoffabrikantens sprog som på køberens og brugerens sprog, og de skal være letforståelige også for sidstnævnte personer.«

2.3.

Artikel 1.12

ØSU har vanskeligt ved at forstå, hvorfor Kommissionen foreslår at gå fra et forskriftsudvalg til et rådgivende udvalg, velvidende at Rådet altid vil lave dette om til en forskriftsprocedure igen. Sidstnævnte procedure er mere passende.

2.4.

Artikel 2

I betragtning af den tid, der går med at nå til enighed om forslag som dette, finder ØSU det forkert at fastsætte en bestemt dato. Afsnittet bør gives følgende ordlyd:

»Medlemsstaterne sætter de nødvendige love og administrative bestemmelser i kraft for at efterkomme dette direktiv senest to år efter offentliggørelse i De Europæiske Fællesskabers Tidende. De underretter straks Kommissionen herom.«

Bruxelles, den 25. januar 1995.

Carlos FERRER

Formand for

Det Økonomiske og Sociale Udvalg
Udtalelse om Kommissionens forslag til Rådets direktiv om forbrugsbeskatning af forarbejdet tobak bortset fra omsætningsafgift - kodificeret udgave (95/C 133/01)

Rådet for Den Europæiske Union besluttede den 24. november 1994 under henvisning til EF-traktatens artikel 99 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Økonomiske, Finansielle og Monetære Spørgsmål, som udpegede Philip Noordwal til ordfører uden studiegruppe. Sektionen vedtog sin udtalelse den 7. marts 1995.

Det Økonomiske og Sociale Udvalg vedtog på sin 324. plenarforsamling af 29. og 30. marts 1995, mødet den 29. marts 1995, med et stort flertal af stemmer for og 1 hverken for eller imod, følgende udtalelse.

1. Sigtet med vedtagelsen af de oprindelige direktiver var en gradvis harmonisering af strukturen i de specifikke forbrugsafgifter på forarbejdet tobak. Direktiverne har efterfølgende været genstand for talrige ændringer.

2. Det fremlagte forslag sigter på at forenkle den gældende ordning ved at samle Rådets direktiv 72/464/EØF af 19. december 1972 og Rådets direktiv 79/32/EØF af 18. december 1978, med tilhørende successive ændringer, i én enkelt tekst. Da der er tale om en konstitutiv kodificering, træder det nye direktiv i stedet for de tidligere tekster, men uden at ændre deres substans.

3. På denne baggrund bifalder ØSU det forelagte forslag.

Bruxelles, den 29. marts 1995.

Carlos FERRER

Formand for

Det Økonomiske og Sociale Udvalg
Udtalelse om Kommissionens forslag til Rådets forordning (EF) om ændring af forordning (EØF) nr. 1035/72, (EØF) nr. 2240/88 og (EØF) nr. 1121/89 for så vidt angår interventionstærsklerne for friske frugter og grøntsager () (95/C 236/17)

Rådet besluttede den 28. marts 1995 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede José Bento Gonçalves til ordfører. Sektionen vedtog sin udtalelse den 4. maj 1995.

Det Økonomiske og Sociale Udvalg vedtog på sin 326. plenarforsamling af 31. maj og 1. juni 1995, mødet den 31. maj 1995, enstemmigt følgende udtalelse.

1. ØSU godkender ovennævnte forordningsforslag.

2. Generelle bemærkninger

2.1. Forslaget tager sigte på at tilpasse interventionstærsklerne samt overskridelsestrancherne til produktionen efter Sveriges, Østrigs og Finlands tiltrædelse af Den Europæiske Union.

2.1.1. Tilpasningen vedrører kun æbler, tomater, blomkål og ferskner, som der findes en produktion af i de nye medlemsstater.

2.2. For æbler indtræder ændringen fra produktionsåret 1994/1995 og for de øvrige produkter først fra produktionsåret 1995/1996.

3. Særlige bemærkninger

3.1. ØSU godkender Kommissionens forslag om at ændre i følgende artikler i nedenstående forordninger:

a) Forordning (EØF) nr. 1035/72, artikel 16, stk. 3 a)

b) Forordning (EØF) nr. 1121/89, artikel 1, stk. 3, og artikel 2, stk. 3

c) Forordning (EØF) nr. 2240/88, artikel 2, stk. 1.

Bruxelles, den 31. maj 1995.

Carlos FERRER

Formand for

Det Økonomiske og Sociale Udvalg

() EFT nr. C 117 af 12. 5. 1995, s. 9.
Udtalelse om Kommissionens forslag til Rådets direktiv om ændring af direktiv 77/388/EØF om det fælles merværdiafgiftssystem (beskatning af landbrugsprodukter) (95/C 236/02)

Rådet for Den Europæiske Union besluttede den 4. april 1995 under henvisning til EF-traktatens artikel 99 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Økonomiske, Finansielle og Monetære Spørgsmål, som udpegede Camille Giacomelli til ordfører uden studiegruppe. Sektionen vedtog sin udtalelse den 16. maj 1995.

Det Økonomiske og Sociale Udvalg vedtog på sin 326. plenarforsamling af 31. maj og 1. juni 1995, mødet den 31. maj 1995, enstemmigt følgende udtalelse.

1. Det Økonomiske og Sociale Udvalg konstaterer, at det ud fra den beretning, der ledsager det forelagte forslag til Rådets direktiv, kan konkluderes, »at da der ikke findes klare beviser for væsentlige konkurrenceforvridende effekter for afgiftspligtige personer i handlen inden for Fællesskabet som følge af forskelle i momssatserne, er der i øjeblikket ikke grund til at antage, at det indre marked ikke fungerer tilfredsstillende«.

1.1. Man må imidlertid ikke glemme, at det i henhold til EF-traktatens artikel 99 er målet at harmonisere momsområdet med henblik på at sikre det indre markeds funktion.

1.2. Hertil kommer, at den undersøgelse, Kommissionen har ladet foretage, og som munder ud i en tilsvarende konklusion, blev udarbejdet i august 1994 og derfor ikke kunne inddrage erfaringer fra de nye medlemsstater (Østrig, Finland og Sverige).

2. Trods den generelt positive konklusion i Kommissionens beretning har der dog vist sig at være problemer med handelen med visse landbrugsprodukter (blomster, planter osv., uld, træ til brug i industrien samt træ til brændsel), idet den påvirkes af, at et antal medlemsstater anvender reducerede satser eller nulsatser. De øvrige medlemsstater har ikke mulighed for som modtræk at sænke deres satser tilsvarende, da dette ikke længere er tilladt efter vedtagelsen af direktiv 92/77/EØF af 19. oktober 1992 () (ændring af artikel 12, stk. 3, litra d), i sjette momsdirektiv 77/388/EØF). Det fremlagte direktivforslag løser problemet ved at ophæve forbuddet i ovennævnte artikel og at udstrække muligheden for - endnu i to år - at anvende henholdsvis indføre reducerede satser for nævnte landbrugsvarer til at omfatte alle medlemsstater.

3. Direktivforslaget skal ses som en del af det regelkompleks, der skal sikre et velfungerende indre marked, og støttes af ØSU.

Bruxelles, den 31. maj 1995.

Carlos FERRER

Formand for

Det Økonomiske og Sociale Udvalg

() ØSU's udtalelse, EFT nr. C 332 af 31. 12. 1990, s. 121; direktiv 92/77/EØF, EFT nr. L 316 af 31. 10. 1991, s. 1.
Udtalelse om Kommissionens forslag til Rådets forordning (EF) om ændring af forordning (EF) nr. 603/95 om den fælles markedsordning for tørret foder () (95/C 236/20)

Rådet besluttede den 10. april 1995 under henvisning til EF-Traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Rudolf Strasser til ordfører. Sektionen vedtog sin udtalelse den 4. maj 1995.

Det Økonomiske og Sociale Udvalg vedtog på sin 326. plenarforsamling af 31. maj og 1. juni 1995, mødet den 31. maj 1995, enstemmigt følgende udtalelse.

1. Formålet med forslaget til Rådets forordning (EF) om ændring af forordning (EF) nr. 603/95 er at fastlægge nationale garantimængder (NGM) af tørret foder i overensstemmelse med de mængder, der er fastlagt for de andre medlemsstater, samt at justere de maksimale garantimængder (MGM) for Fællesskabet som sådant.

NGM for EU's medlemsstater (12) blev fastlagt ved hjælp af de oplysninger, Kommissionen fremlagde i juli 1994, og under hensyntagen til gennemsnitsproduktionen af tørret foder, for hvilken der blev ydet støtte efter artikel 5, stk. 2, første afsnit, i forordning (EØF) nr. 1117/78 i produktionsårene 1992/1993 og 1993/1994.

I Østrig, Sverige og Finland produceres der ligeledes tørret foder, som er støtteberettiget ifølge den fælles markedsordning for tørret foder. Ydelse af støtte forudsætter, at der er fastsat NGM. Som grundlag for tildeling af NGM til de nye medlemsstater har Kommissionen anvendt gennemsnittet af deres produktion af tørret foder i kalenderårene 1992 og 1993. De NGM, Kommissionen foreslår, udgør for

- Sverige: 11 000 t - Finland: 3 000 t - Østrig: 4 400 t.

2. ØSU godkender principielt Kommissionens forslag til en rådsforordning. Det fastslår, at Østrigs nationale garantimængde stort set svarer til produktionens behov. Det samme gælder ikke for Finland og Sverige: begge lande havde i årene forud for referenceperioden en væsentligt større produktion af kunstigt tørret foder. Produktionsmængden lå i 1992 og 1993 som følge af vejret under det mangeårige gennemsnit. Den mængde på 6 000 t, som Finland endte med at anmode om, ville i det mindste have gjort det muligt at udnytte et tørringsanlæg. Sverige bad om at få en NGM på 15 000 t. ØSU beder derfor Rådet om endnu en gang at undersøge Kommissionens forslag vedrørende de finske og svenske NGM. I den forbindelse må man huske på, at der med den støtte, der gives i henhold til forordning (EF) nr. 603/95, også ydes et vigtigt bidrag til at sikre fortsat dyrkning af græsarealer. Dette gælder især for områder, hvor der ikke rigtigt er noget alternativ til græsdyrkning.

Bruxelles, den 31. maj 1995.

Carlos FERRER

Formand for

Det Økonomiske og Sociale Udvalg

() EFT nr. C 79 af 31. 3. 1995, s. 7.
Udtalelse om Kommissionens forslag til Rådets forordning (EF) om ændring af forordning (EF) nr. 3699/93 om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter (95/C 236/18)

Rådet besluttede den 5. april 1995 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at overdrage det forberedende arbejde til Maria Luísa Santiago som hovedordfører.

Det Økonomiske og Sociale Udvalg vedtog på sin 326. plenarforsamling af 31. maj og 1. juni 1995, mødet den 31. maj 1995, enstemmigt følgende udtalelse.

1. Indledning

1.1. I medfør af bestemmelserne i London-konventionen (ITC 69) baseres den nye metode for måling af fartøjstonnage på BT som grundlæggende måleenhed i stedet for BRT (bruttoregisterton).

1.2. De normer, der blev vedtaget i konventionen, blev omsat til fællesskabslovgivning med forordning (EØF) nr. 2930/86.

1.3. Det foreliggende forslag tager sigte på at ændre nogle bestemmelser i forordning (EF) nr. 3699/93 (gennemførelsesforordning for FIUF) og at harmonisere interventionskriterierne for strukturaktioner inden 2004.

2. Generelle bemærkninger

2.1. Støtten til fiskerflåden i henhold til forordning (EF) nr. 3699/93 bygger hovedsageligt på fartøjernes tonnage.

2.2. Det er vigtigt at ensarte beregningen af EF-flådens fartøjstonnage, således at der ikke er forskelle mellem medlemsstaternes fartøjer.

2.3. ØSU har allerede udtalt sig om dette spørgsmål i sin udtalelse CES 1012/94, hvori det påpeges, at visse fiskerfartøjers tonnage måles ud fra forskellige metoder. Dette kan give forskellige resultater ved måling af praktisk talt identiske fartøjer.

2.4. I den forbindelse er det nødvendigt at rette FIUF-støtten ind efter den nye tonnageenhed (BT).

2.5. De nye tabeller, der foreslås, (bilag IV - tabel 1B-2B) skaber generelt en rimelig ligevægt mellem ECU/BRT og ECU/BT.

2.6. ØSU påpeger, at overgangen fra én måleenhed til en anden ikke bør medføre en nedgang i EU-støtten, således som det var tilfældet med støtten til bygning og modernisering af fartøjer ved iværksættelsen af FIUF.

3. Særlige bemærkninger

3.1. I harmoniseringsperioden kan rederne vælge mellem den ene eller den anden tabel. ØSU gør opmærksom på, at denne valgmulighed kun nævnes i forslagets begrundelse.

3.2. ØSU henstiller, at man i fiskeriaftalerne med tredjelande indtil 2004 nøje præciserer, hvilken tonnageenhed, aftalerne bygger på, især i forbindelse med udbetaling af finansielle bidrag.

3.3. ØSU godkender det foreliggende forslag.

Bruxelles, den 31. maj 1995.

Carlos FERRER

Formand for

Det Økonomiske og Sociale Udvalg
Udtalelse om Kommissionens forslag til Europa-Parlamentets og Rådets direktiv om ændring af Rådets direktiv 79/581/EØF om forbrugerbeskyttelse i forbindelse med angivelse af priser på levnedsmidler ændret ved Rådets direktiv 88/315/EØF, og Rådets direktiv 88/314/EØF om forbrugerbeskyttelse i forbindelse med angivelse af priser på ikke-levnedsmidler () (95/C 155/02)

Rådet for De Europæiske Fællesskaber besluttede den 19. januar 1995 under henvisning til EF-traktatens artikel 100 A at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Miljø-, Sundheds- og Forbrugerspørgsmål, som udpegede Giacomo Regaldo til ordfører. Sektionen vedtog sin udtalelse den 4. april 1995.

Det Økonomiske og Sociale Udvalg vedtog på sin 325. plenarforsamling af 27. april 1995 med et flertal af stemmer for og 4 hverken for eller imod følgende udtalelse.

1. Indledning

1.1. Den 6. juni 1995 skal følgende direktiver træde i kraft: Direktiv 79/381/EØF om forbrugerbeskyttelse i forbindelse med angivelse af priser på levnedsmidler ændret ved direktiv 88/315/EØF samt direktiv 88/314/EØF om forbrugerbeskyttelse i forbindelse med angivelse af priser på ikke-levnedsmidler. Mange EU-lande har dog endnu ikke omsat disse direktiver til national lovgivning. Hvis direktiverne virkelig skulle træde fuldt ud i kraft den 6. juni 1995, ville mange medlemslande udsætte sig for sanktioner.

1.2. Derfor anser Kommissionen det for nødvendigt at forlænge fristen for anvendelsen af direktiverne om prisangivelse med yderligere fire år på grund af de problemer, der har været med den praktiske gennemførelse i medlemslandene.

1.3. Kommissionen understreger, at den vil fremlægge et nyt forenklet direktivforslag, som bliver et kompromis mellem de forskellige medlemsstaters fortolkning af ovennævnte direktiver.

2. Bemærkninger

2.1. ØSU accepterer Kommissionens forslag om at forlænge fristen for den fulde iværksættelse af direktiverne med yderligere fire år fra 6. juni 1995 til 6. juni 1999.

2.2. ØSU understreger, at denne frist bør være den sidste og endelige, og erklærer, at ØSU ikke vil acceptere nogen yderligere forlængelse ud over denne dato.

2.3. ØSU håber derfor, at Kommissionens vanskeligheder hurtigt vil blive løst, og den opfordres til meget snart at forelægge ØSU en ny tekst, der kan opnå bred tilslutning.

Bruxelles, den 27. april 1995.

Carlos FERRER

Formand for

Det Økonomiske og Sociale Udvalg

() EFT nr. C 377 af 31. 12. 1994, s. 16.
Udtalelse om Kommissionens forslag til Rådets forordning (EF) om tilpasning af forordning (EØF) nr. 404/93 for så vidt angår det årlige toldkontingent for indførsel af bananer i Fællesskabet efter Østrigs, Finlands og Sveriges tiltrædelse (95/C 236/23)

Rådet for De Europæiske Fællesskaber besluttede den 27. april 1995 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at overdrage det forberedende arbejde til Sergio Colombo som hovedordfører.

Det Økonomiske og Sociale Udvalg vedtog på sin 326. plenarforsamling af 31. maj og 1. juni 1995, mødet den 31. maj 1995, med stort flertal, 12 stemte imod og 26 hverken for eller imod, følgende udtalelse.

1. Kommissionens forslag tager sigte på at tilpasse det toldkontingent, der er fastsat i Rådets forordning (EØF) nr. 404/93 for indførsel af bananer fra tredjelande og ikke-traditionelle AVS-bananer for at tage hensyn til forbrugsbehovene i Sverige, Finland og Østrig.

2. Kommissionens forslag om en forhøjelse på 353 000 ton svarer fint til de tre nye medlemsstaters årlige bananforbrug.

3. ØSU godkender derfor Kommissionens forslag til rådsforordning og tilpasning af toldkontingentet for indførsel af bananer efter Sveriges, Finlands og Østrigs tiltrædelse.

Bruxelles, den 31. maj 1995.

Carlos FERRER

Formand for

Det Økonomiske og Sociale Udvalg
Udtalelse om udkast til Rådets forordning om ændring af forordning (EF) nr. 2062/94 om oprettelse af et europæisk arbejdsmiljøagentur (95/C 236/13)

Rådet for Den Europæiske Union besluttede den 20. februar 1995 under henvisning til EF-traktatens artikel 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Social-, Familie-, Uddannelses- og Kulturspørgsmål, som udpegede Thomas Etty til ordfører uden studiegruppe. Sektionen vedtog sin udtalelse den 11. maj 1995.

Det Økonomiske og Sociale Udvalg vedtog på sin 326. plenarforsamling af 31. maj og 1. juni 1995, mødet den 31. maj 1995, enstemmigt følgende udtalelse.

1. ØSU henviser til udtalelsen af 29. april 1992 om Rådets forordning om oprettelse af et europæisk arbejdsmiljøagentur () og specielt til bemærkningerne til artikel 8. Det ser med tilfredshed, at Kommissionen nu foreslår, at arbejdsgiverne og arbejdstagerne i alle medlemsstater bliver repræsenteret i agenturets bestyrelse.

2.1. Det er klart, at udvidelsen af bestyrelsen fra 27 til 48 medlemmer yderligere vil belaste agenturets budget, som ØSU allerede i ovennævnte udtalelse betegnede som for beskedent i betragtning af agenturets påtænkte aktivitetsfelt og det tilstræbte høje kvalitetsniveau.

2.2. Følgelig finder ØSU, at agenturets budget må forøges.

3. ØSU kan ikke tilslutte sig forslaget om, at regeringsrepræsentanterne i bestyrelsen ifølge artikel 8, stk. 6, skal have 2 stemmer hver og de øvrige medlemmer kun 1 stemme hver. Det kan kun accepteres i forbindelse med beslutninger vedrørende budgettet. Bortset derfra bør alle medlemmer af bestyrelsen have 1 stemme hver.

Bruxelles, den 31. maj 1995.

Carlos FERRER

Formand for

Det Økonomiske og Sociale Udvalg

() EFT nr. C 169 af 6. 7. 1992.